**LIQUI MOLY setter ny omsetningsrekord**

I oktober hadde den tyske olje- og tilsetningsstoffspesialisten en rekordstor omsetning på 53,8 millioner euro.

**November 2018 - LIQUI MOLY går inn i årets siste kvartal med ny rekord.** **I oktober satte selskapet en ny omsetningsrekord med 53,8 millioner euro.** **Det betyr at den forrige rekorden, som ble satt for elleve måneder siden, nå er historie.** **„Totalkonseptet og det brede sortimentet vårt utgjør bærebjelkene i suksessen“, sa Ernst Prost, administrerende direktør hos den tyske olje- og tilsetningsstoffspesialisten.**

53,8 millioner betyr at oktober er tidenes beste måned for selskapet, og resultatet er 34 prosent høyere enn i oktober 2017. „Vi satser bredt, og vi ser at det lønner seg“, understreket Ernst Prost. I tillegg er vi et selskap som betjener mange kanaler. Selskapet har også et svært allsidig produkttilbud. „Det er farlig å spesialisere seg for mye på enkeltprodukter, fordi etterspørselen kan svinge kraftig.“ Derfor valgte LIQUI MOLY å iverksette tiltak i riktig tid for å kunne fortsette den positive utviklingen selv i mer ustabile tider.

En del av denne tiltakspakken omfatter utbygging av eksportvirksomheten. Selskapet vokser også på hjemmemarkedet, men her er det bare mulig å vokse ved å fortrenge andre. Vi ser et større potensial i andre regioner og land. Selv i Mali og Jemen selger LIQUI MOLY nå produktene sine. "Selv om det er krig, prøver mange å leve et så normalt liv som mulig", la Ernst Prost til.

Selskapet håper selvfølgelig på ytterligere rekorder i løpet av året, men det kan man neppe regne med. „Erfaringsmessig vet vi at november og desember ofte viser moderate tall", sier direktøren. Likevel er han sikker på at selskapet, akkurat som i fjor, vil ha oppnådd en halv milliard euro i omsetning ved årets slutt.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2017 kom på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de